Hika Teatroa

HIKA Teatroa Donostian 1989an sortutako antzerki-konpainia da, ANTZERTIko (Eusko Jaurlaritzako arte dramatiko zerbitzua) hirugarren mailako bederatzi ikaskideek taldea osatzea erabaki ondoren. Tartean zeuden Mikel Laskurain, Miren Gojenola edota Belen Cruz aktoreak. 2005etik aurrera, ordea, Agurtzane Intxaurragak eraman du taldea aurrera. Lehenengo emanaldia Aretxabaletan eman zuen taldeak, 1989ko maiatzaren 9an, Eta ohea egin gabe kale-ikuskizunarekin.

Taldearen filosofia autore-antzerki garaikidearena da. Bertan, eskutik helduta doaz poetika, errebeldia eszenikoa eta gizartearekiko konpromisoa. 

Taldeak arte eszenikoak herritarrei hurbiltzea du helburu, publikoekin eskutik lan eginez, egungo gizartearen begirada artistikoa zein kritikoa eskainiz, beti ere ezaugarri dituela partaidetza, gertutasuna, konpromezu soziala, berrikuntza, ikerkuntza, elkarlana eta jasangarritasuna.

 Ezaugarriak 
HIKA antzerki garaikidea da, erronka artistikoen etengabeko bilaketa eta berritzea, ekoizpen berri bakoitza etiketak uxatzeko aldarri. Antzerkiaz gain, zirkua, musika eta dantzak toki nabarmena hartu dute bere sormen lanetan. Diziplinen arteko fusioak emaitza  berritzaileagoak, eta aldi berean, publikoarekiko hurbilagoak lortuz.

Halaber, HIKA-ren apusturik sendoenetakoa gizartearekin lan egitea da. Egungo kultur politikek eta gizarte honek daukan aniztasuna kontutan hartuta, kultur ekosisteman eragile aktibo bihurtuta. 2016tik, bere ekoizpen guztiek publiko berri eta aktiboak sortzeko mediazio eta sentsibilizazio programak dituzte. 
Horrez gain, apustu sendoa egin du berezko proiektuak bultzatzeko. Horren haritik, 2020an, Astigarragako Udalarekin elkarlanean “Zapata Berriak” garatu zuen bertan: sentsibilizazio, bitartekaritza eta publiko berriak sortzeko egitasmoa.

2023an, aldiz, Lezoko Udalarekin elkarlan akordioa sinatu eta harrez geroztik, “LEZO ESZENA” garatzen ari dira herrian. Egitasmoak urtez urte  jarraitzeko bokazioa du, euskal kultura eta euskal antzerkia bizi eta biziarazten. 

HIKA teatroaren konpromezua erabatekoa da euskal kultura eta euskararekin. HIKA Teatroa-k euskaraz bizi da eta euskaraz sortzen du. Urte hauetan euskal kultura biziarazteko eta hedatzeko helburu duen adar bat dauka irekita Oinkari Dantza Taldea-rekin elkarlanean. “Itsasoaren emazteak” (2013); “Sagartu” (2017) eta “Gazte” (2021) ikuskizunak dira horren adibide garbiak.

 Taularatutako antzezlanen zerrenda 

 ZORRETAN / 2024 . Egilea eta zuzendaria : Agurtzane Intxaurraga 

 ATEAREN BESTALDEAN / 2024. Egilea eta zuzendaria: Agurtzane Intxaurraga
 BIDAIA /DIE REISE /EL VIAJE 2023. Zuzendaritza eta dramaturgia : Agurtzane Intxaurraga. Marcus Englert-ekin elkarlanean
 TOTO / 2023. Egilea : Mafalda Bellido. Zuzedaritza : Agurtzane Intxaurraga
 TARARA/ LA TARARA 2022. Egilea : Josi Alvarado. Zuzendaritza : Agurtzane Intxaurraga
 GAZTE /2021: Zuzendaritza eta dramatrugia : Agurtzane Intxaurraga
 SEDA / 2021. Egilea : Alessandro Baricco. Zuzendaritza : Jaun Luis Rubio. Clasicos Contemporáneos konpainiarekin elkarlanean
 TONBOLA / 2020. Zuzendaritza eta dramatrugia : Agurtzane Intxaurraga
 ZAPARRADA / AVALANCHA / 2019 : Zuzendaritza eta koreografia : Igor Calonge. 
 TXARRIBODA / EL BODORRIO / 2018: Zuzendaritza eta dramatrugia: Agurtzane Intxaurraga
 SAGARTU / 2017: Zuzendaritza eta dramatrugia: Agurtzane Intxaurraga. Oinkari Dantza Taldearekin elkarlanean
 KOADERNOA ZURI / CUADERNO EN BLANCO / 2016. Egilea : Arantxa iturbe eta Agurtzne Intxaurraga. Zuzendaria : Agurtzane Intxuarraga
 GAU ARABIARRA / LA NOCHE ARABE / 2015. Egilea : Ronald Schimmelphfenning. Zuzendaria : Borja Ruis, Laia Ricart eta Agurtzane Intxaurraga. Kabia eta Pabello 6-rekin elkarlanean
 ITSASOAREN EMAZTEAK / MUJERES DEL MAR / 2013. Dramaturgia eta zuzendaritza:  Agurtzane Intxaurraga. OInkari Dantza Taldearekin elkarlanean
 HITZAK / PALABRAS / 2012-2013. Egilea eta zuzndaria : Agurtzane Intxaurraga
 ILARGIAREN BI ALDEAK / LAS DOS CARAS DE LA LUNA / 2011. Dramaturgia eta zuzendaritza. AgurtzAne Intxaurraga.
 AITAREKIN BIDAIAN / EL VIAJE DE MI PADRE /2009. Egilea : Arantxa Iturbe eta Agurtzane Intxaurraga. Zuzendaria : Agurtznae Intxaurraga
 ZETA / SEDA / 2005. Egilea : Alessandro Baricco. Zuzendaria : Agurtzane Intxaurraga.
 GROUAU! / 2004. Egilea : Yolanda Arrieta. Zuzendaria : Agurtzane Intxaurraga
 IXA / EQUIS / 2003. Egilea : Arantxa Iturbe eta Agurtzane Intxaurraga. Zuzendaria : Agurtzane Intxaurraga
 AI, AMA! / ¡MADRE MÍA! / 2002. Egilea : Arantxa Iturbe. Zuzendaria : Agurtzane Intxaurraga
 OIHANAREN LEGEA / LEY DE LA SELVA / 2001. Egilea : Elvira Lindo. Zuzendaria: Jordi Mesalles 
 EUSKAL OFF 2050 / 2000. Egilea : Agurtzane Intxaurraga. Zuzendaria : Macarena Pombo
 ARRAUTZA DELIKATUAK / 1999. Egilea : Agurtzane Intxaurraga. Zuzendaria : Mireia Gabilondo
 XAGUKUMENAK / RATONCITAS / 1998. Egilea eta zuzendaria : Agurtzane Intxaurraga 
 HAU KOMERIA! / 1997. Egilea eta zuzendaria : Agurtzane Intxaurraga
 HENRY BENGOA INVENTARIUM / 1996. Egilea : Bernardo Atxaga. Zuzendaria : Jorge Amic eta Macarena Pombo
 EASOKO EDERRAK / LAS BELLAS DE EASO / 1995. Egilea eta zuzendaria : Agurtzane Intxaurraga
 BABALIBU, BABALIBA / 1994. Egilea eta zuzendaria : Agurtzane Intxaurraga
 ONGI ETORRI ETSAI HORI / BIENVENIDO ENEMIGO / 1993. Dramaturgia eta zuzendaritza. Agurtzane Intxaurraga
 CHARLOTADAK / CHARLOTADAS / 1992. Egilea : sormen kolektiboa. Zuzendaria : Agurtzane Intxaurraga
 AGURO! / RAPIDO / 1991. Egilea : Garbi Losada eta Agurtzane Intxaurraga. Zuzendaria : Garbi Losada.
 CHAPLIN TROPELA / TROPA CHAPLIN / 1990. Egilea : sormen kolektiboa. Zuzendaria : Jorge Amich.
 M‐26 PARIS / 1989. Zuzdaria eta koreografoa : Iñaki Landa
 ETA OHEA EGIN GABE / ...Y LA CAMA SIN HACER / 1989. Egilea : sormen kolektiboa. Zuzendaria : Jorge Amich.

 Argitalpenak 

 BIDAIDEAK: Ai ama!, Ixa, Aitarekin bidaian (Agurtzane Intxaurraga, Arantxa Iturbe eta HIKA TEATROA.Ganbila Bilduma. 2020. Edizioa: Susa).

 Erreferentziak 

 Ikus, gainera 

 Euskal Herriko Antzerki taldeen zerrenda
 Euskal Antzerkigintza

 Kanpo estekak 

 Web-orria
 Instagram
 Facebook
 Twitter
 Youtube
 Ganbila

Kategoria:Euskal Herriko antzerki taldeak